**Ανακοίνωση Προπτυχιακών Πρωτοετών φοιτητών για υποβολή Αίτησης και δικαιολογητικών Στέγασηςγια το**

**Ακαδημαϊκό έτος 2021-2022**

**(Ιωάννινα, Άρτα)**

Οι νεοεισαχθέντες πρωτοετείς φοιτητές μπορούν να υποβάλλουν **από την Τρίτη 5 Οκτωβρίου έως την Δευτέρα 25 Οκτωβρίου**,ηλεκτρονικά την αίτηση και τα δικαιολογητικά τους, για την παροχή στέγασης στις Φοιτητικές Κατοικίες του Πανεπιστημίου Ιωαννίνων για το ακαδημαϊκό έτος 2021-2022.Σύνδεσμος ηλεκτρονικής υποβολής:

[**https://stegasi.merimna.uoi.gr**](https://stegasi.merimna.uoi.gr)

Οι αιτήσεις και τα δικαιολογητικά στέγασης υποβάλλονται μόνο ηλεκτρονικά. Η εφαρμογή δεν απαιτεί κωδικό σύνδεσης, παρά μόνο δήλωση των στοιχείων σας και το e-mailστο οποίο θα λάβετε την επιβεβαίωση της υποβολής της αίτησής σας.

Περισσότερες πληροφορίες για την διαδικασία υποβολής θα βρείτε στην ιστοσελίδα της εφαρμογήςστις **Οδηγίες Χρήσης** και στις **Συχνές Ερωτήσεις**.

Στην ίδια ιστοσελίδα στην επιλογή **Νομοθεσία** μπορείτε να διαβάσετε τον Εσωτερικό Κανονισμό Λειτουργίας Φοιτητικών Κατοικιών Πανεπιστημίου Ιωαννίνων.

Ο/Η κάθε φοιτητής/τρια μπορεί να υποβάλει **μόνο μία αίτηση για την πόλη όπου σπουδάζει** (Ιωάννινα, Άρτα), μαζί με τα απαιτούμενα δικαιολογητικά που έχουν ως εξής:

1. Αίτηση εγγραφής στην ηλεκτρονική πλατφόρμα του Υπουργείου Παιδείας και Θρησκευμάτων.

2.Φωτοτυπία Αστυνομικής Ταυτότητας.

3.Μία πρόσφατη έγχρωμη μικρή φωτογραφία τύπου ταυτότητας.

4. Πιστοποιητικό οικογενειακής κατάστασης από την αρμόδια δημοτική ή κοινοτική αρχή. Το πιστοποιητικό να έχει τουλάχιστον τρίμηνη ισχύ από την ημέρα κατάθεσης.

5.Αντίγραφο της πρόσφατης δήλωσης φορολογίας εισοδήματος (Ε1):

α1. Των γονέων ή του γονέα που έχει την επιμέλεια. Σε περίπτωση διάστασης, η επιμέλεια των παιδιών θα πρέπει να αποδεικνύεται με δικαστική απόφαση, συνοδευόμενη και από υπεύθυνη δήλωση για καταβολή ή όχι διατροφής τόσο στον/στην σύζυγο όσο και στα παιδιά. Σε αντίθετη περίπτωση, υποβάλλονται υποχρεωτικά φορολογικές δηλώσεις και των δύο γονέων.

α2. Των εξαρτώμενων μελών που συμπεριλαμβάνονται στο Ε1 των γονέων και υποβάλλουν φορολογική δήλωση.

β. Του ίδιου του ενδιαφερόμενου εφόσον δεν περιλαμβάνεται στον πίνακα προσώπων που συνοικούν και βαρύνουν τον φορολογούμενο γονέα.

6.Την εικόνα αποδοχών (Ενημέρωση Βεβ. Αποδοχών από το taxisnet) της πρόσφατης δήλωσης φορολογίας εισοδήματος.

7.Την τελευταία Πράξη Διοικητικού Προσδιορισμού Φόρου των γονέων (Εκκαθαριστικό), του ιδίου του ενδιαφερόμενου και των λοιπών εξαρτώμενων τέκνων εφόσον υποβάλλουν φορολογική δήλωση.

8.Αντίγραφο τελευταίας βεβαίωσης δηλωθείσας περιουσιακής κατάστασης (Ε9) των γονέων, του ιδίου του ενδιαφερόμενου και των λοιπών εξαρτώμενων τέκνων (εφόσον υποβάλλουν Ε9).

9.Έγγραφα που να αποδεικνύουν την ύπαρξη ειδικών λόγων που επικαλείται κάποιος (πολυτεκνία, αδελφός φοιτητής σε ανώτατο Ίδρυμα της ημεδαπής, απώλεια γονέα, ανεργία γονέα, γονείς σε διάσταση, σοβαροί λόγοι υγείας του ίδιου του ενδιαφερόμενου ή μελών της οικογένειας, άλλοι έκτακτοι λόγοι που βαρύνουν οικονομικά την οικογένεια, πρόοδος στις σπουδές).

10.Στην περίπτωση επίκλησης λόγων υγείας θα προσκομίζεται σχετική βεβαίωση από το ΚΕ.Π.Α. (Κέντρο Πιστοποίησης Αναπηρίας, πρώην πρωτοβάθμια δημόσια υγειονομική επιτροπή) όπου θα τεκμηριώνονται οι λόγοι αυτοί και θα κρίνεται η σοβαρότητά τους.

11. Οι **αλλοδαποί φοιτητές**, θα πρέπει να υποβάλλουνΠιστοποιητικό οικογενειακής κατάστασης, Διαβατήριο, άδεια παραμονής και βεβαίωση Οικονομικής Υπηρεσίας (Εφορίας) από τον τόπο καταγωγής, επίσημα μεταφρασμένη στην ελληνική γλώσσα.

**Προσοχή:**

* **Όσοι πρωτοετείς φοιτητές έχουν εκ παραδρομής υποβάλλει αίτηση στέγασης στην περίοδο που αφορούσε παλαιούς φοιτητές (02-08-21 έως 29-09-21) θα πρέπει να υποβάλουν εκ νέου αίτηση.**
* **Μην ξεκινήσετε την αίτησή σας εάν δεν έχετε διαθέσιμα όλα τα δικαιολογητικά.**
* **Πριν ξεκινήσετε να συμπληρώνεται την αίτησή σας διαβάστε τις Οδηγίες Χρήσης και τις Συχνές Ερωτήσεις.**
* **Συμπληρώστε την αίτησή σας προσεκτικά διότι αφού ολοκληρωθεί η ηλεκτρονική αίτηση δεν μπορεί να τροποποιηθεί κανένα στοιχείο της.**